Колонияларҙы эксплуатациялау формаларының һәм ысулдарының үҙгәреүе уның көсөргәнешлеге кәмеүегә килтермәй. Колонияларҙан ғәйәт ҙур байлыҡ сығарыла. Уларҙы ҡулланыу Европала һәм Төньяҡ Америкала социаль-иҡтисади үҫеште тиҙләтә. Колонизаторҙар колонияларҙағы крәҫтиән хужалыҡтарында продукция арттырыу яҡлы булһа ла, йыш ҡына улар феодаль һәм феодализмға тиклемге мөнәсәбәттәрҙе нығыта, сөнки колонияларҙа феодалдар һәм ырыу-ҡәбилә башлыҡтары уларҙың социаль таянысы булып тора.